PSL ปล่อยเช่า “เรือสาริกา นารี” สัญญายาวกว่า 1 ปี
PSL ปล่อยเช่า “เรือสาริกา นารี” ให้กับบริษัท Umang Shipping Services Ltd. เป็นระยะเวลา 11 ถึง 13 เดือน นับตั้งแต่วันที่ 10 ม.ค. 65 โดยมีอัตราค่าระวางขั้นต้นแบบผันแปรที่ร้อยละ 115 ของอัตราค่าระวางเฉลี่ยในช่วง 15 วัน ก่อนหน้าของดัชนี BSI
10 ม.ค. 2565

บริษัท พรีเชียส ชิพปิ้ง จำกัด (มหาชน) หรือ PSL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เรือสาริกา นารี ซึ่งเป็นเรือขนาดอัลตราแมกซ์ของบริษัทฯ ได้ทำสัญญาเช่าระยะยาวเป็นระยะเวลา 11 ถึง 13 เดือน กับบริษัท Umang Shipping Services Ltd. ในฐานะผู้เช่า นับตั้งแต่วันที่ 10 มกราคม 2565 โดยมีอัตราค่าระวางขั้นต้นแบบผันแปรที่ร้อยละ 115 ของอัตราค่าระวางเฉลี่ยในช่วง 15 วันก่อนหน้าของดัชนี Baltic Exchange Supramax Index (BSI) ซึ่งในปัจจุบันอัตราค่าระวางแบบผันแปรดังกล่าวอยู่ที่ประมาณ 24,000 เหรียญสหรัฐต่อวัน